**VSEM ČLANICAM**

**SPECIALNE OLIMPIADE SLOVENIJE** Ljubljana, marec 2022

**ZADEVA: Razpis za nastop na Svetovnih igrah v Berlinu, 16.-25. junij 2023**

Pred vami je razpis z opredeljenimi kriteriji, obveznostmi in časovnimi roki. Prosimo, da se jih držite. Zapoznelih prijav ne bomo upoštevali! Podrobno preberite razpisne pogoje in prijavnice skrbno izpolnite z vsemi zahtevanimi podatki.

**KRITERIJI ZA UDELEŽBO**

**TEKMOVALCI:**

1. Prijavljen tekmovalce mora biti član Specialne olimpiade Slovenije (oseba z zmerno ali težjo motnjo v duševnem razvoju ali oseba z lažjo motnjo v duševnem razvoju in drugo dodatno motnjo - osnova: izvid in mnenje ali status invalida po Zakonu o družbenem varstvu duševno in telesno prizadetih oseb).
2. Prijavljen tekmovalce mora biti državljan Slovenije.
3. Po mednarodnem kriteriju za nastop na igrah mora biti prijavljen tekmovalec star najmanj 15 let (letnik 2008 in starejši)!
4. Prijavljen tekmovalec mora biti dovolj samostojen, da se bo lahko iger udeležil tudi sam, brez svojega trenerja, v kolikor le-ta po razpisanih kriterijih ne bi bil izbran v ekipo.
5. Tekmovalec, ki kandidira za udeležbo na svetovnih igrah 2023, bo lahko imel največ dva prijavljena rezultata (državne igre in turnir). Tekmovalec bo moral obvezno imeti vsaj en prijavljen rezultat (državne igre ali turnir). Tekmovalec lahko kandidira samo v enem športu in v maksimalnem številu disciplin, razpisanih za posamezen šport (glej razdelitev disciplin znotraj posamezne kategorije). Tekmovalec lahko kandidira znotraj ene kategorije, razpisane za posamezen šport (glej razdelitev disciplin znotraj posamezne kategorije; poglejte katere kategorije po spolih so sploh na voljo!). Rezultati štafet, dvojic in ekipnih tekmovanj ne morejo šteti kot prijavljen rezultat! Tekmovalec se lahko prijavi samo v športu, za katerega ima dosežen rezultat (državne igre/turnir).
6. Za kriterij štejejo sledeči rezultati:
   * osvojeno mesto na poletnih državnih igrah SOS 2022, Zagorje
   * osvojeno mesto na turnirjih v atletiki (Maribor 2021), plavanju (Maribor 2021), kolesarstvu (Škofja Loka 2022), namiznem tenisu (Ljubljana 2022), judu (Jesenice 2021), balinanje (Ljubljana 2022). Vse rezultate tekmovanj, ki štejejo kot kriterij, najdete na:

<https://www.specialna-olimpiada.si/rezultati-tekmovanj/>

1. **Tekmovalec, ki se je že udeležil poletnih svetovnih iger, lahko za igre ponovno kandidira, če ni tekmoval na zadnjih poletnih svetovnih igrah (Abu Dhabi, 2019).** Seznam udeležencev:

<https://www.specialna-olimpiada.si/svetovne-igre/>

PRI VPISOVANJU REZULTATOV BODITE POZORNI NA SLEDEČE:

* + v kolikor je pred vašim tekmovalcem uvrščen tekmovalec, ki se je udeležil zadnjih poletnih svetovnih iger in nima pravice nastopa na teh igrah, zapišete mesto vašega tekmovalca eno mesto višje.

Ekipo v nogometu bo določil glavni trener za nogomet ob več kot 50% soglasju trenerjev ekip (določi se 8 kandidatov in 4 rezerve po vrstnem redu ter 2 trenerja). Članice SOS ste kljub določitvi ekipe v nogometu svojega kandidata dolžne prijaviti na priloženem obrazcu – v nasprotnem primeru ne more biti kandidat (oz. rezerva) oz. trener. Tekmovalec mora biti udeleženec nogometne lige SOS in sodelovati na vsaj enem finalu v obdobju 2018-2022.

Rezultati se točkujejo po posebnem sistemu, v katerem tekmovalcu za:

1. mesto pripada 10 točk

2. mesto pripada 6 točk

3. mesto pripadajo 3 točke

4. mesto pripadata 2 točki

Na osnovi kvote za udeležbo (priloga razpisa), ki nam jo je določil SOI (šport, število udeležencev v posameznem športu, spol, nivo) bo izbran tekmovalec, ki bo zbral večje število točk (maksimalno 20 točk).

1. V kolikor bosta dva ali več tekmovalcev imela enak seštevek točk, ima prednost tisti, ki še ni bil nikoli na nobenih svetovnih igrah.
2. V kolikor imata dva ali več tekmovalcev tudi po določilih prejšnje točke enake pogoje, se med njimi izvede žreb.

**TRENERJI:**

Ekipa trenerjev za svetovne poletne igre BERLIN 2023 se določi na osnovi sledečih kriterijev:

* trener lahko kandidira samo v enem športu, za katerega prijavlja tekmovalce (v kolikor ima trener več prijavljenih tekmovalcev v različnih športih, se mora odločiti samo za enega!)
* komunicira v angleškem jeziku
* je v SOS vsaj od 1.1.2018
* se je udeležil poletnih državnih iger 2018 (Ljubljana) ali 2022 (Zagorje) in vsaj enega turnirja v športu, za katerega kandidira (od leta 2018 naprej).

V kolikor več trenerjev izpolni zgoraj navedene pogoje, se upoštevajo sledeči dodatni kriteriji (vrstni red je tudi izločilen):

1. Trener ima dva ali več tekmovalcev v ekipi.
2. Trener se je večkrat udeležil domačih poletnih državnih tekmovanj SO (od 1.1.2018 dalje).
3. Trener se še ni udeležil nobenih svetovnih iger SO.
4. V kolikor imajo po vseh zgoraj navedenih kriterijih trenerji enake pogoje, se med njimi izvede žreb.

REZERVE:

Rezerve bodo izbrane na osnovi enakih kriterijev (in istočasno), kakor bo izbrana ekipa.

OBVEZNOSTI ČLANICE:

Članica za enega udeleženca svetovnih iger (tekmovalca ali trenerja) sofinancira polovico letalske karte (konkreten znesek bo znan po pridobljeni ponudbi v drugi polovici leta 2022).

Članica, ki prijavi tekmovalca ali trenerja zagotovi:

tekmovalno opremo

žepnino: - za tekmovalca 10 EUR/dan

- za trenerja 30 EUR/dan.

SOS bo članicam izstavila račun za znesek sofinanciranja najkasneje štiri mesece pred odhodom na igre. Žepnino poravnajo članice osebno do tekmovalcev in trenerjev.

S PRIJAVO ČLANICE PREVZEMAJO TUDI NAVEDENE OBVEZNOSTI!

Na ta razpis lahko kandidirajo vse članice SOS. Kandidaturo je potrebno poslati priporočeno najkasneje **do 13.6.2022** izključno na naslov: Specialna olimpiada Slovenije, Samova 9, 1000 Ljubljana! Prijav po e-pošti ne pošiljajte, ker ne bodo upoštevane. Izvršni odbor SOS bo delegacijo oblikoval na seji, 16.6.2022. Vsi kandidati bodo o izboru obveščeni v roku 7 dni. Po tem času bodo imeli možnost 7-dnevnega pritožbenega roka na izbor ekipe.

**KVOTA, ki jo je Sloveniji določila Mednarodna specialna olimpijada:**

|  |  |  |  |
| --- | --- | --- | --- |
| **ŠPORT** | **Moški** | **Ženske** | **Trenerji** |
| **ATLETIKA** | 2 | 2 | 1 |
| **PLAVANJE** | 3 | 1 | 1 |
| **BALINAJE** | 1 | 1 | 1 |
| **KOLESARSTVO** | 1 | 1 | 1 |
| **JUDO** | 1 | 1 | 1 |
| **NAMIZNI TENIS** | 1 | 1 | 1 |
| **NOGOMET** | 8 |  | 2 |
| **SKUPAJ** | 17 | 7 | 8 |
| **Medicinsko osebje** |  |  | 1 |
| **Delegata** |  |  | 2 |
| **SKUPAJ delegacija** |  |  | 35 |

Razporeditev disciplin po kategorijah (**kandidirate lahko IZKLJUČNO za kategorije, ki so za atletiko, plavanje in kolesarstvo navedene v kvoti**) in koliko nastopov lahko ima posamezen tekmovalec v posamezni kategoriji:

**Atletika:**

|  |  |
| --- | --- |
|  | **Discipline** |
| **Moški 1 – 1 tekmovalec** | 100m, 200m, štafeta 4x100m |
| **Moški 2 -1 tekmovalec** | 400m, 800m, štafeta 4x100m |
| **Ženske 1 – 1 tekmovalka** | 100m, 200m, štafeta 4x100m |
| **Ženske 2 – 1 tekmovalka** | 400m, skok v daljino, štafeta 4x100m |

#### Plavanje:

|  |  |
| --- | --- |
|  | **Discipline** |
| **Moški 1 - 2 tekmovalca** | 25m prosto, 50 m prosto, štafeta 4x25m |
| **Moški 2 – 1 tekmovalec** | 100m prosto, 200m prosto, štafeta 4x25m |
| **Ženske 1 – 1 tekmovalka** | 25 m prosto, 50 m prosto, štafeta 4x25m |

**Kolesarstvo:**

Moški in ženske: 2km-kronomer, 5km-kronometer, 10km-kronometer, 5km-cestna dirka (tekmovalci lahko tekmujejo v treh disciplinah)